ai4bharat/Pralekha huggingface dataset:
संरक्षण मंत्रालय
भारतीय लष्कर आणि युनायटेड स्टेट्स आर्मी संयुक्तपणे आयोजित करणार हिंद प्रशांत महासागर क्षेत्रातील 35 देशांचे लष्करप्रमुख आणि प्रतिनिधींची तीन दिवसीय परिषद
नवी दिल्ली, 20 सप्टेंबर 2023
नवी दिल्ली येथे 25 ते 27 सप्टेंबर 2023 या कालावधीत भारतीय लष्कर आणि युनायटेड स्टेट्स आर्मी संयुक्तपणे, 35 देशांचे लष्करप्रमुख आणि प्रतिनिधींची तीन दिवसीय परिषद आयोजित करण्यात येणार आहे. यामध्ये 13 व्या आयपीएसीसी, 47 व्या आयपीएएमएस आणि 9 व्या एसईएलएफ यांचाही समावेश असणार आहे.
“शांततेसाठी सहयोग: हिंद प्रशांत महासागर क्षेत्रातील शाश्वत शांतता आणि स्थैर्य”, ही या मंचाची मध्यवर्ती संकल्पना आहे. ही परिषद प्रामुख्याने हिंद प्रशांत महासागर प्रदेशातील देशांचे लष्कर प्रमुख आणि पायदळातील वरिष्ठ पातळीवरील नेत्यांना, सुरक्षा आणि समकालीन मुद्द्यांवर विचार आणि दृष्टीकोन याची देवाणघेवाण करण्याची संधी देईल. तटीय भागीदारांमधील परस्पर सामंजस्य, संवाद आणि मैत्री याद्वारे हिंद प्रशांत महासागर प्रदेशात शांतता आणि स्थैर्य प्रस्थापित करणे हा या मंचाचा प्रमुख प्रयत्न असेल.
या परिषदेच्या तीन टप्प्यांमध्ये पूर्ण सत्रे आणि अनौपचारिक बैठका होणार आहेत.
लष्कर प्रमुखांच्या परिषदेत प्रदेशात शांतता आणि स्थैर्य प्रस्थापित करण्याच्या दृष्टीने सर्व लाभधारकांच्या प्रयत्नांना एकत्रित करण्यासाठी परस्पर हिताच्या आणि सहकार्याच्या क्षेत्रांवर चर्चा केली जाईल.
या कार्यक्रमात आत्मनिर्भर भारत उपकरणांचे प्रदर्शनही आयोजित केले जाईल. परिषदेत सहभागी प्रतिनिधींना राजधानी दिल्ली मधील काही वारसा स्थळांना भेट देऊन भारताच्या समृद्ध सांस्कृतिक विविधतेची झलक पाहायला मिळेल. –‘आर्मी वाइव्हज वेल्फेअर असोसिएशन’ ने राबविलेल्या विविध उपक्रमांचीही ते माहिती घेतील.
माणेकशॉ सेंटरमध्ये आज आयोजित ‘कर्टन रेझर’ कार्यक्रमादरम्यान, भारतीय लष्कराचे उपप्रमुख लेफ्टनंट जनरल एमव्ही सुचिंद्र कुमार यांनी कार्यक्रमाच्या आराखड्याबद्दल माध्यम प्रतिनिधींना माहिती दिली. ‘कर्टन रेझर’ कार्यक्रमादरम्यान, अमेरिका, फ्रान्स, जपान, मालदीव आणि सिंगापूरच्या परराष्ट्र सेवा खात्याशी संबंधित प्रतिनिधींनी गोलमेज चर्चा सत्रात भाग घेतला. "हिंद प्रशांत महासागर क्षेत्राच्या सुरक्षेपुढील अपारंपरिक आव्हानांचा सामना करण्यासाठी सहयोगी दृष्टीकोन", हा या चर्चा सत्राचा विषय होता.
ही परिषद सहभागी देशांच्या सामायिक संकल्पाचा दाखला ठरेल, आणि फलदायी चर्चेचा मार्ग मोकळा करेल. तसेच विचारांची देवाणघेवाण आणि सर्वोत्कृष्ट पद्धतींचे आदान-प्रदान याद्वारे सहभागी देशांमधील भागीदारी आणखी दृढ करेल.S.Bedekar/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
आरोग्य आणि कुटुंब कल्याण मंत्रालय
आरोग्य आणि उर्जा कार्य व्यासपीठावरून जागतिक आरोग्य संघटनेच्या उच्चस्तरीय आघाडीला डॉ हर्षवर्धन यांनी केले संबोधित
कमी कार्बन उत्सर्जन आणि समावेशक विकासासाठीच्या आर्थिक विकासाच्या नव्या मॉडेलचे नेतृत्व करण्यासाठी भारत योग्य स्थितीत असल्याचे त्यांनी केले अधोरेखित
"भारताचा मानव-केंद्री दृष्टिकोण जगाच्या कल्याणासाठीच प्रबळ प्रेरणा ठरेल": डॉ. हर्षवर्धन
नवी दिल्ली, 10 जून 2021
केंद्रीय आरोग्य आणि कुटुंब कल्याण मंत्री डॉ. हर्षवर्धन यांनी काल रात्री जागतिक आरोग्य संघटनेच्या आरोग्य आणि उर्जा कार्य व्यासपीठावर उच्चस्तरीय आघाडीच्या पहिल्या बैठकीला व्हिडिओ कॉन्फरन्सिंगच्या माध्यमातून संबोधित केले. बैठकीत अनेक मान्यवर व्यक्ती, राष्ट्र प्रमुख आणि जागतिक बँक, यूएनडीपी, यूएनएचआरसी, अंतरराष्ट्रीय अक्षय ऊर्जा संस्था  यासह संबंधित अनेक घटकांच्या प्रतिनिधींनी भाग घेतला.
त्यांचे संबोधन खाली दिले आहे:
जग अजूनही कोविड-19 च्या अभूतपूर्व संकटाचा सामना करत आहे. माणसांचे जीव वाचवणे आणि जगभरात रुग्णसंख्या कमी करणे यासाठी असामान्य पावले उचलण्यासाठी सरकार आणि नागरीक यांना प्रेरीत केले आहे. महामारीवर नियंत्रण मिळवण्यासाठी केलेल्या अथक प्रयत्नांनी विविध क्षेत्रांमधे परस्पर अवलंबित्वाचे दर्शन झाले. प्रभावी आणि सातत्यपूर्ण सेवा वितरणासाठी सर्वच क्षेत्रातील परस्पर संबंध आपल्या धोरणांमध्ये लक्षात घेण्याची गरज त्यांनी अधोरेखित केली.
हवामान बदलाचा मानवी आरोग्यावर होणारा परिणाम याबाबबत सर्वसामान्य जनता, आरोग्य देखभाली संदर्भात सेवा पुरवणारे आणि धोरणकर्त्यांमधे जागृकता निर्माण करण्याच्या उद्देशासह, हवामान बदल आणि मानवी आरोग्य यावर राष्ट्रीयकृती योजना नामक एक तज्ञांचा विभाग आमच्या सरकारने स्थापन केला होता. या राष्ट्रीय तज्ञ समूहाने नुकतेच एप्रिल 2021 मधे हवामान बदलाशी संबंधित संवेदनशील आजार आणि एक आरोग्य याबाबत विशेष आरोग्य कार्य योजनेस सहभागी करत आपला अहवाल सादर केला.
"हरित आणि हवामान बदलाशी संबंधित आरोग्य देखभाल सुविधां" संदर्भात, भारताने 2017 मधे माले करारावर हस्ताक्षर केले आणि कोणत्याही हवामान बदलाशी संबंधित आपत्तीचा सामना करण्यासाठी सक्षम होण्याकरता हवामान बदलाशी संबंधित आरोग्य सुविधांना प्रोत्साहन देण्यासाठी सहमती दर्शवली. भारत आज कमी कार्बन उत्सर्जन और समावेशक विकासा संबंधित आर्थिक विकासाच्या नवीन मॉडेलचे नेतृत्व करण्याच्या योग्य स्थितीत आहे. यात वैश्विक आरोग्य विषयक सेवाही अध्याहृत आहे.
आरोग्य आणि उर्जा क्षेत्राची क्षमता वाढवण्यासाठी संसाधन उपलब्ध करण्याकरता दृढ राजकीय आणि आर्थिक वचनबद्धता ही काळाची गरज आहे. जगभरातील देश कोविड-19 पश्चात काळासाठी तयारी करत आहेत. वैश्विक पुनर्व्यवस्थेसाठी ही मोठी संधी आहे. देशांना, महत्वाकांक्षी हरित प्रोत्साहन योजना, आपल्या ऊर्जा परिवर्तानास गहीरे करत आपल्या अर्थव्यवस्थेला चालना द्यायला मदत करतील. मला विश्वास आहे, या आघाडी समूहाच्या सहकार्य आणि सामूहीक कार्याने एक अधिक हरित आणि आरोग्यदायी ग्रह प्राप्त करण्यात मदत होईल.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
राष्ट्रपती कार्यालय
चौथ्या डॉ. एपीजे अब्दुल कलाम स्मृती व्याख्यानमालेत राष्ट्रपतींनी केले संबोधित
नवी दिल्ली, 19 जुलै 2022
राष्ट्रपती रामनाथ कोविंद यांनी आज  रोजी नवी दिल्ली येथे चौथ्या डॉ. एपीजे अब्दुल कलाम स्मृती व्याख्यानमालेत संबोधित केले. डॉ कलाम जितका भर विज्ञानावर देत असत तितकेच महत्व ते अध्यात्माला देत असत. सामान्य लोकांमध्ये विज्ञानाची आवड निर्माण करणे हे त्यांच्या अभियानांपैकी एक कार्य होते.एका संस्थेच्या माध्यमातून त्यांनी हे अभियान पुढे नेले, असे राष्ट्रपतींनी यावेळी बोलताना सांगितले. ते नेहमी सर्व धर्मातील संत आणि अध्यात्मिक क्षेत्रातील द्रष्ट्या लोकांना भेटायचे आणि त्यांच्याकडून काहीतरी शिकण्याचा प्रयत्न करायचे. त्यांनी लिहिलेल्या पुस्तकांपैकी 'बिल्डिंग अ न्यू इंडिया' नावाच्या एका छोट्या पुस्तकात 'संत आणि द्रष्ट्यांकडून शिकवण '.या आशयाचे एक प्रकरण आहे. त्या प्रकरणात डॉ कलाम यांनी संत आणि अध्यात्मिक क्षेत्रातील दृष्ट्या लोकांसोबत झालेल्या त्यांच्या भेटींचा उल्लेख केला आहे आणि त्यांचे विचार आदरपूर्वक मांडले आहेत. डॉ. कलाम यांनी विज्ञान आणि तत्त्वज्ञान तसेच विकास आणि नैतिकता यांना समान महत्त्व दिले,असे राष्ट्रपती म्हणाले.
प्रत्येक भारतीयाने, विशेषतः तरुणांनी डॉ. कलाम यांचे 'विंग्स ऑफ फायर' हे आत्मचरित्र वाचावे. आपल्या तरुणांनी डॉ कलाम यांच्या अमूल्य शिकवणीचा आपल्या जीवनात अंगीकार करावा असे राष्ट्रपतींनी सांगितले. आपल्या शिक्षकांचा आदर करणे आणि आपल्या कुटुंबातील सदस्यांबद्दल आपुलकी राखणे हे डॉ कलाम यांच्या कथेतून वारंवार दिसून येते.त्यांच्यासोबत काम करणाऱ्या प्रत्येकाला त्याच्याबद्दल आत्मीयता वाटली. जीवनातील साधेपणा आणि विचारांची उंची ही डॉ. कलाम यांची वैशिष्ट्ये आहेत, असे राष्ट्रपती म्हणाले.
स्मृती व्याख्यानांच्या माध्यमातून डॉ कलाम यांचे आदर्श लोकांपर्यंत पोहोचवल्याबद्दल राष्ट्रपतींनी इंडिया इस्लामिक कल्चरल सेंटरची  प्रशंसा केली. आयआयसी आपल्या उद्दिष्टानुसार, राष्ट्रीय एकात्मतेसाठी सतत कार्यरत आहे हे जाणून त्यांनी आनंद व्यक्त केला. राष्ट्रीय एकात्मतेसाठी काम करून, आयआयसी डॉ कलाम यांच्यासारख्या राष्ट्रनिर्मात्याचा वारसा बळकट करत आहे, असे ते म्हणाले. डॉ कलाम यांनी नव्या पिढीमध्ये ज्यांना 'पाच सामर्थ्यशाली माणसे ' म्हटले आहे, त्या वैज्ञानिकांबद्दल जागरूकता वाढवण्यासाठी, स्वातंत्र्याच्या अमृत महोत्सवांतर्गत कार्यक्रम आयोजित करण्याचे आवाहन राष्ट्रपतींनी आयआयसीला केले.
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
पंतप्रधान कार्यालय
तमिळ अभिनेता, विशालच्या काशीतील विलक्षण अनुभवाचे पंतप्रधानांकडून कौतुक
नवी दिल्ली, 2 नोव्हेंबर 2022
तमिळ अभिनेता विशालने काशीची प्रशंसा केल्याबद्दल पंतप्रधान नरेंद्र मोदी यांनी संतोष व्यक्त केला आहे.
अभिनेत्याच्या ट्विटला उत्तर देताना पंतप्रधानांनी ट्विट संदेशात म्हटले;
"तुम्हाला काशीमध्ये एक अद्भुत अनुभव आला याचा आनंद आहे."
N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रेल्वे मंत्रालय
रेल्वेच्या सेवेतील खेळाडूंसाठी पदोन्नती संदर्भातील नव्या धोरणाला मंजुरी
नवी दिल्ली, 2 ऑगस्ट 2018
भारतीय रेल्वेच्या सेवेतील खेळाडूंसाठी पदोन्नती संदर्भातील नव्या धोरणाला, केंद्रीय रेल्वेमंत्री पियुष गोयल यांनी मंजुरी दिली आहे. ऑलिम्पिक क्रीडा स्पर्धेत क्रमांक किंवा पदक पटकावणाऱ्या तसेच पद्मश्री पुरस्काराचे मानकरी ठरणाऱ्या खेळाडू आणि प्रशिक्षकांना अधिकारी म्हणून पदोन्नती देण्याचा निर्णयही घेण्यात आला.
ऑलिम्पिक क्रीडा स्पर्धेत दोन वेळा खेळणाऱ्या तसेच आशियाई क्रीडा स्पर्धा/राष्ट्रकुल क्रीडा स्पर्धांमध्ये पदक पटकावणाऱ्या खेळाडूंनाही अधिकारी पदी पदोन्नती देण्यात येणार आहे. अर्जुन किंवा राजीव गांधी खेलरत्न पुरस्कार विजेत्या, रेल्वेच्या सेवेतील खेळाडूही पदोन्नतीसाठी पात्र असतील.
देशातील गुणवंत खेळाडू आणि प्रशिक्षकांप्रती आदर व्यक्त करण्याबरोबरच देशात खेळांना प्रोत्साहन देण्याप्रती रेल्वेची वचनबद्धता व्यक्त करत याबाबतचा निर्णय घेण्यात आला.
B.Gokhale/M.Pange/P.Malandkar
(Visitor Counter : 93
कोळसा मंत्रालय
कोल इंडिया लिमिटेड आणि कामगार संघटनांदरम्यान कर्मचाऱ्यांना किमान हमी लाभाची शिफारस करणारा सामंजस्य करार
2.38 लाख बिगर-कार्यकारी कर्मचाऱ्यांना 19% किमान हमी लाभ 
नवी दिल्ली, 4 जानेवारी 2023
वेतन वाटाघाटीवरील गतिरोध मोडून कोल इंडिया लिमिटेड  आणि चार केंद्रीय कामगार संघटना बीएमएस, एचएमएस, एआयटीयूसी आणि सीआयटीयू यांनी 3 जानेवारी 2023 रोजी एक सामंजस्य करार  केला आहे ज्यात सध्या सुरू असलेल्या राष्ट्रीय कोळसा वेतन करार –XI  चा भाग म्हणून 2.38 लाख बिगर -कार्यकारी कर्मचाऱ्यांना 19% किमान हमी लाभाची  शिफारस केली आहे.
19% किमान हमी लाभ हा मूळ वेतन, परिवर्तनशील महागाई भत्ता, विशेष महागाई भत्ता आणि उपस्थिती बोनस धरून 30 जून 2021 पर्यंतच्या एकूण मिळकतीवर असेल.
या सामंजस्य करारावर तेलंगणास्थित सिंगरेनी कॉलीरीज कंपनी लिमिटेड  ही अन्य स्वाक्षरी करणारी कंपनी आहे. 1 जुलै 2021 पर्यंत कंपनीच्या नावावर असलेल्या सीआयएल आणि एससीसीएल या दोन्ही सरकारी मालकीच्या कोळसा कंपन्यांचे सुमारे 2.82 लाख कर्मचारी लाभार्थी असतील. एससीसीएल चे कर्मचारी जवळपास 44,000 आहेत.
3 जानेवारी रोजी कोलकाता येथे CIL च्या कॉर्पोरेट मुख्यालयात झालेल्या कोळसा उद्योग-XI च्या संयुक्त द्विपक्षीय समितीच्या आठव्या बैठकीत ही शिफारस करण्यात आली.
एमजीबी व्यतिरिक्त उर्वरित मुद्द्यांवर विचारविनिमय झाल्यानंतर एनसीडब्ल्यूए च्या अकराव्या आवृत्तीसाठी 1 जुलै 2021 पासून पाच वर्षांच्या कालावधीसाठी एका औपचारिक कराराविषयी अंतिम निर्णय घेतला जाईल.
चार केंद्रीय कामगार संघटनांनी किमान हमी लाभाला सौहार्दपूर्णरित्या अंतिम स्वरूप देण्यात पुढाकार घेतला आहे. सीआयएलचे सुसंवादी औद्योगिक संबंध आहेत आणि संघटना देखील चालू आर्थिक उत्पादन लक्ष्य गाठण्याचे महत्त्व जाणत आहेत.S.Patil/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 151
माहिती आणि प्रसारण मंत्रालय
"या, तुमचे चित्रपट भारतात चित्रित करा"- कान येथे केंद्रीय राज्यमंत्री डॉ.एल.मुरुगन यांचे चित्रनिर्मात्यांना निमंत्रण
नवी दिल्ली, 23 मे 2022
केंद्रीय माहिती प्रसारण राज्यमन्त्री डॉ. एल.मुरुगन यांनी आज कान चित्रपट महोत्सवात भारतीय दालनात झालेल्या एका गोलमेज बैठकीत भाग घेतला. 'भारत दरवर्षी सर्वाधिक चित्रपटांची निर्मिती करतो' अशी माहिती देत, वीसपेक्षा अधिक भाषांमध्ये हे चित्रपट तयार होतात, असेही त्यांनी यावेळी सांगितले. चित्रपटाच्या प्रेक्षकांची संख्या एक अब्जापेक्षा अधिक असल्याचे सांगून चित्रपटांसाठीची बाजारपेठ म्हणूनही भारताचे महत्त्व त्यांनी अधोरेखित केले. सरकारच्या यशस्वी कामगिरीची माहिती देताना, "2014 मध्ये पंतप्रधान नरेंद्र मोदी यांच्या नेतृत्वातील सरकार सत्तेत आल्यापासून, चित्रपट उद्योगाच्या फायद्याचे अनेक उपक्रम सरकारने हाती घेतले आहेत", असे त्यांनी सांगितले.
सरकारकडून स्टार्टअप उद्योगांना दिल्या जात असलेल्या प्रोत्साहनाचा त्यांनी विशेष उल्लेख केला. आंतरराष्ट्रीय प्रेक्षकांपर्यंत पोहोचण्याची संधी मिळवून देण्याच्या उद्देशाने, सरकारने चित्रपटनिर्मिती क्षेत्रातील प्रज्ञावान भारतीयांचे स्टार्टअप उद्योग कान महोत्सवात आणले आहेत, असेही त्यांनी सांगितले.
परदेशी चित्रपटनिर्मात्यांना बरोबर घेऊन चित्रपटांची सहनिर्मिती करण्यासाठी सरकार विविध प्रकारे प्रोत्साहन देत असल्याची माहिती त्यांनी दिली. तसेच, परदेशी चित्रपटांचे चित्रीकरण भारतात करण्यासाठी दिलेल्या जात असलेल्या प्रोत्साहनाबद्दल त्यांनी विशेष माहिती दिली. कथाकथनाची परंपरा आणि रामायण-महाभारतासारख्या महाकाव्यांचा सांस्कृतिक वारसा सोबत घेऊन भारत या क्षेत्रात झेपावण्यासाठी सज्ज झाला आहे. "फिल्म फॅसिलिटेशन ऑफिस- चित्रपट सुविधा कार्यालय यासारख्या उपक्रमांमुळे विविध प्रकारच्या परवानग्या एका खिडकीत मिळणे शक्य होत आहे", असेही त्यांनी सांगितले.
"कलाकृतीच्या बाबतीत आता भाषेचे बंधन जाणवत नाही" असे सांगून मुरुगन म्हणाले की, "भारतातील प्रादेशिक भाषांतील चित्रपटांकडेही आता जगाचे लक्ष वेधले जात आहे."
मुरुगन यांनी तेथे सहभागी झालेल्या सर्वांना, 'भारतात येऊन चित्रीकरण करण्यासाठी' तसेच भारतातील विविध चित्रपट महोत्सवांत सहभागी होण्यासाठीही निमंत्रित केले.
डॉ.एल.मुरुगन यांच्यासह पुढील मान्यवरांनी या गोलमेज बैठकीत भाग घेतला-:
- सेल्वागिया वेलो, संचालक, रिव्हर टू रिव्हर चित्रपट महोत्सव, फ्लोरेन्स, इटली
- कॉलिन बरोस, चित्रपट निर्माते आणि दिग्दर्शक, स्पेशल ट्रीट्स प्रोडक्शन्स, युनायटेड किंगडम
- मायकेल स्वेनसून, चित्रपट आयुक्त, दक्षिण स्वीडन चित्रपट आयोग
- ऍमी जेन्सन, प्रकल्प व्यवस्थापक, संकल्पनात्मक संवाद एकक, स्वीडन संवाद विभाग
- मेरी लिझा दिनो, चित्रपट आयुक्त, फिलिपिन्स
- ज्यूडी ग्लाडस्टोन, कार्यकारी आणि कलाविषयक संस्थापिका, एजलेस इंटरनॅशनल चित्रपट महोत्सव, अमेरिका
- स्टीफन ओटेनब्रच, दिग्दर्शक, भारतीय-जर्मन चित्रपट
- कॅरे सॉहने, संचालक, लंडन भारतीय चित्रपट महोत्सव
S.Patil/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
दूरसंचार आणि माहिती तंत्रज्ञान मंत्रालय
जागतिक पर्यावरण दिनानिमित्त गोवा टपाल विभागाकडून हरित पर्यावरणासाठी विविध उपक्रमांचे आयोजन
पणजी, 5 जून 2023
मिशन लाईफ  पर्यावरणपूरक जीवनशैलीसाठी कृती करण्याच्या भारत सरकारच्या आवाहनाला अनुसरत जागतिक पर्यावरण दिन 2023 च्या औचित्याने गोवा डाक विभागाने अधिक निकोप आणि शाश्वत पर्यावरणाला प्रोत्साहन देण्याच्या उद्देशाने अनेक उपक्रमांचे आयोजन केले.
15 मे 2023 ते 5 जुन 2023 या कालावधीत राबवल्या गेलेल्या या उपक्रमांमध्ये गोव्याच्या टपाल विभागाचे कर्मचारी अतिशय उत्साहाने सहभागी झाले. या उपक्रमांचा विशेष भर जैवसंस्थेचे रक्षण करण्यासंदर्भात जागरूकता वाढवणे आणि जाणीव जागृती निर्माण करणे यावर होता.
18 मे 2023 रोजी "पर्यावरण रक्षणासाठी मी काय करू शकतो" या विषयावर एक चर्चासत्र आयोजित करण्यात आले होते. यामध्ये कर्मचाऱ्यांना पर्यावरण संवर्धनातील त्यांच्या वैयक्तिक भूमिकेविषयी प्रबोधन करण्यात आले. याशिवाय हरित आच्छादन वाढवणे आणि निरोगी जैवसंस्थेत योगदान देण्याच्या उद्देशाने 22 मे 2023 रोजी विविध ठिकाणी वृक्षारोपण करण्यात आले.
समाज माध्यमांच्या व्याप्तीचा लाभ घेऊन, प्रेक्षकांमध्ये मोठ्या प्रमाणावर पर्यावरणविषयक जागरूकता निर्माण करण्यासाठी 23 मे 2023 रोजी "मिशन लाइफ फॉर एन्व्हायर्नमेंट" / "पर्यावरणपूरक जीवनशैली साठी मिशन लाईफ"नावाची समर्पित जागरूकता मोहीम सुरू करण्यात आली. 25 मे 2023 रोजी, वास्को द गामा MDG कर्मचाऱ्यांनी दैनंदिन जीवनातील शाश्वत पद्धतींबद्दल जागरूकता वाढवण्याच्या दृष्टीने चालण्याचे महत्व अधोरेखित करण्यासाठी चालण्याचा उपक्रम राबवला.
याशिवाय स्वच्छता राखण्याचे महत्व आणि एकदाच वापरायच्या प्लास्टिकचा वापर कमी करण्याबाबत जनजागृती करण्यासाठी 26 ते 29 मे 2023 दरम्यान संपूर्ण प्रदेशातील टपाल कार्यालयांमध्ये विशेष स्वच्छता मोहीम राबविण्यात आली. 1 जून 2023 रोजी टपाल भवन इमारतीत रेखाटलेल्या वॉल आर्ट पेंटिंग अर्थात भित्तिचित्रांनी जनतेच्या मनात ठसा उमटवत निरोगी आणि शाश्वत वातावरण निर्माण करण्याबद्दल जनजागृतीमध्ये योगदान दिले.
या सर्व उपक्रमांमुळे टपाल विभागाच्या कर्मचाऱ्यांमध्ये पर्यावरणाविषयी जबाबदारीची जाणीव जागृती झालीच शिवाय हरित भविष्य घडवण्यात सक्रियपणे योगदान देण्यासाठी मोठ्या प्रमाणावर समुदायाला प्रेरणा मिळाली.
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
आरोग्य आणि कुटुंब कल्याण मंत्रालय
जगातील सर्वात मोठ्या लसीकरण मोहिमेअंतर्गत , भारतात लसीच्या जवळपास 3 कोटी मात्रा देण्यात आल्या.
गेल्या 24 तासात 15 लाखांहून अधिक मात्रा दिल्या.
महाराष्ट्र, केरळ, पंजाब, कर्नाटक, गुजरात, तामिळनाडू आणि मध्य प्रदेशात दैनंदिन रुग्णसंख्येत मोठी वाढ
भारतात जगातील सर्वात मोठी लसीकरण मोहिम राबविली जात आहे . देशात आतापर्यंत जवळपास 3 कोटी लसीकरण मात्रा देण्यात आल्या . प्राप्त अंतरिम अहवालानुसार , आज सकाळी 7 वाजेपर्यंत, 5,10,400 सत्रांच्या माध्यमातून लसीच्या 2,97,38,409 मात्रा देण्यात आल्या.
यात 73,47,895 आरोग्य कर्मचारी  , 42,95,201 आरोग्य कर्मचारी , आघाडीवर काम करणारे 73,32,641 कर्मचारी
 आणि 11,35,573 आघाडीवर काम करणारे कर्मचारी  , विशेष सहव्याधी असलेले 45 वर्षांपेक्षा जास्त वयाचे 14,40,092 लाभार्थी  आणि 60 वर्षांवरील 81,87,007  लाभार्थ्यांचा समावेश आहे.
लसीकरण मोहिमेच्या 57 व्या दिवशी ,लसीच्या 15 लाखांहून अधिक  मात्रा देण्यात आल्या. यापैकी 24,086 सत्रांच्या माध्यमातून 12,32,131 लाभार्थ्यांना पहिली मात्रा  आणि 2,87,821 आरोग्य आणि आघाडीवर राहून काम करणाऱ्या कर्मचाऱ्यांना लसीची दुसरी मात्रा देण्यात आली.
दैनंदिन दिल्या जाणाऱ्या लसीच्या मात्रांमध्ये सातत्याने वाढ दिसून येत आहे.
काही राज्यांमध्ये दैनंदिन कोविड रुग्णांमध्ये मोठ्या प्रमाणात वाढ दिसून येत आहे. गेल्या 24 तासात नोंदविण्यात आलेल्या  नवीन रुग्णांपैकी महाराष्ट्र, केरळ, पंजाब, कर्नाटक, गुजरात, तामिळनाडू आणि मध्य प्रदेश या राज्यांमध्ये 87.73% रुग्णांची नोंद झाली.
महाराष्ट्रात 15,602 इतक्या सर्वाधिक दैनंदिन रुग्णसंख्येची नोंद झाली. त्यापाठोपाठ केरळमध्ये 2,035 तर पंजाबमध्ये 1,510 नवीन रुग्णांची नोंद झाली.
आठ राज्ये दैनंदिन रुग्णसंख्येत वाढीचा आलेख दर्शवित आहेत.
भारतात आज एकूण सक्रिय रुग्णसंख्या 2.10 लाख  आहे.
भारतातील एकूण सक्रिय रुग्णांपैकी महाराष्ट्र, केरळ आणि पंजाबमध्ये 76.93% रुग्ण आहेत .
या राज्यातील पहिले पाच शीर्ष जिल्हे खालील आलेखात दर्शविण्यात आले आहेत .
भारतात आतापर्यंत एकूण 1,09,89,897 रुग्ण उपचारानंतर बरे झाले आहेत. कोविड मधून बरे होण्याचा राष्ट्रीय दर 96.75%.आहे .
गेल्या 24 तासात एकूण 16,637 जण उपचारानंतर बरे झाले. बरे झालेले 83.13% रुग्ण 6 राज्यांमध्ये केंद्रित असल्याचे दिसून आले.
महाराष्ट्रात एका दिवसात 7,467 बरे झालेल्या रुग्णांसह एका दिवसात बरे झालेल्यांची सर्वाधिक नोंद झाली.
गेल्या 24 तासात 161 मृत्यूंची नोंद झाली.
एकूण मृत्यूंपैकी सहा राज्यांमध्ये 84.47% मृत्यू नोंदविण्यात आले. महाराष्ट्रात सर्वाधिक ., त्यानंतर पंजाबमध्ये 22 दैनंदिन मृत्यू झाले . केरळमध्ये 12
मृत्यू नोंदविण्यात आले.
गेल्या 24 तासात चौदा राज्ये / केंद्रशासित प्रदेशांमध्ये एकाही कोविड 19 मृत्यूची नोंद नाही. यात राजस्थान, झारखंड, पुदुचेरी, लक्षद्वीप, मेघालय, दीव दमन आणि दादरा आणि नगर हवेली, नागालँड, त्रिपुरा, सिक्कीम, लडाख , मणिपूर, मिझोरम, अंदमान आणि निकोबार बेटे आणि अरुणाचल प्रदेश यांचा समावेश आहे.
संरक्षण मंत्रालय
भारत, फ्रान्स आणि संयुक्त अरब अमिरात यांनी पहिला सागरी भागीदारी सराव केला पूर्ण
नवी दिल्ली, 9 जून 2023
भारत, फ्रान्स आणि संयुक्त अरब अमिरात यांच्यातील त्रिपक्षीय. सहकार्याने इतिहासात नवीन मैलाचा दगड गाठला असून तिन्ही देशांच्या नौदलांनी पहिलावहिला त्रिपक्षीय संयुक्त सागरी सराव यशस्वीपणे पूर्ण केला. 7 आणि 8 जून 23 रोजी हा सराव करण्यात आला.
या प्रात्यक्षिकाच्या पहिल्या आवृत्तीच्या दरम्यान, सहभागी नौदलांनी सागरावर युद्धाभ्यास केला ज्यात तोफांद्वारे वेध घेण्याचे डावपेच आणि क्षेपणास्त्रांच्या वापरासंबंधी कवायती, अगदी जवळून वापरायचे डावपेच, फ्रेंच विमान राफेल आणि यूएईच्या डॅश 8 एमपीए यांचा सहभाग असलेली प्रगत हवाई संरक्षण प्रात्यक्षिके, हेलिकॉप्टरने क्रॉस लँडिंग संचालन, सागरावर इंधन भरण्याच्या कवायती यांचा समावेश होता.
उत्कृष्ट सरावांचे आदानप्रदान करणे सुविधाजनक व्हावे, या दृष्टीने नौदल सैनिकांनी एकमेकांच्या बोटींवर जाण्याचा सरावही पहायला मिळाला.
तिन्ही देशांच्या नौदलांमध्ये सागरी संबंध या सरावामुळे आणखी मजबूत झाले असून सागरी पर्यावरणाला असलेल्या पारंपरिक आणि गैरपारंपरिक धोक्यांचा विचार करण्यासाठी इंटरऑपरेटिबिलिटी ही वाढवण्यात आली आहे. कोणत्याही देशाच्या अखत्यारीत नसलेल्या सागरी प्रदेशात व्यापार आणि वाहतुकीचे स्वातंत्र्य यांच्या सुरक्षिततेबाबत सुनिश्चितीही करण्यात आली आहे.S.Patil/U.Kulkarni/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64
पर्यावरण, वन एवं जलवायु परिवर्तन मंत्रालय
भारताचे जी 20 अध्यक्षपद आणि जपानचे जी 7 अध्यक्षपद पातळीवरील सहकार्य ही "वसुधैव कुटुंबकम" च्या दिशेने जगाचे भविष्य घडवण्यासाठी दोन्ही देशांना एक अनोखी संधी : केंद्रीय पर्यावरण, वन आणि हवामान बदल मंत्री भूपेंद्र यादव
नवी दिल्ली, 12 जानेवारी 2023
केंद्रीय पर्यावरण, वन आणि हवामान बदल मंत्री भूपेंद्र यादव यांनी आज नवी दिल्लीत जपानचे पर्यावरण मंत्री अकिहिरो निशिमुरा यांच्यासोबत द्विपक्षीय बैठक घेतली. जी 7/जी 20 सहयोग, पर्यावरणासाठी जीवनशैली , सागरी आणि प्लास्टिक कचरा, संयुक्त राष्ट्रांची हवामान बदल परिषद  आणि जैव विविधतेवर अधिवेशन  15 यासह अनेक मुद्द्यांवर बैठकीत दोन्ही नेत्यांनी चर्चा केली.
भूपेंद्र यादव म्हणाले की हा योगायोग आहे की जपान आणि भारत या दोन्ही देशांनी अनुक्रमे जी7 आणि जी 20 चे अध्यक्षपद स्वीकारले आहे आणि त्यामुळे दोन्ही देशांना जगाचे भविष्य घडवण्यासाठी विषयपत्रिका आणि प्राधान्यक्रम ठरवण्याची संधी आहे. “वसुधैव कुटुंबकम” किंवा “एक पृथ्वी • एक कुटुंब • एक भविष्य” ही भारताच्या जी20 अध्यक्षतेची संकल्पनादेखील आहे. भारताच्या जी-20 अध्यक्षपदाच्या काळात, अनेक मंत्रालये आणि विभागांमधील सर्व कार्यरत गटांसाठी लाईफ -LIFE ही एक महत्त्वाची प्राथमिकता आहे, असे त्यांनी सांगितले. त्यांनी भारताच्या जी-20 अध्यक्षपदासाठी जपानचा पाठिंबाही मागितला आणि जपानच्या जी-7 अध्यक्षपदासाठी भारताकडून पाठिंब्याचे आश्वासनही दिले.
भारतात नवीन तंत्रज्ञान आणण्यासाठी जपानने केलेल्या प्रयत्नांची त्यांनी दखल घेतली आणि त्यांचे कौतुक केले. पुनर्सर्जक अर्थव्यवस्था आणि संसाधन कार्यक्षमता, कमी कार्बन तंत्रज्ञान, ग्रीन हायड्रोजन या क्षेत्रात भारत आणि जपान दरम्यान द्विपक्षीय सहकार्य मजबूत करण्यावर त्यांनी भर दिला.
औद्योगिक विकासाला शाश्वत उत्पादनाकडे वळवणे आणि शाश्वत वापराला चालना देणारे साधन बनवणे ही काळाची गरज आहे, असे त्यांनी सांगितले.
S.Kane/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 122
रस्ते वाहतूक आणि महामार्ग मंत्रालय
देशातील रिंग रोड्स
(नवी दिल्ली, 23 जुलै 2018
भारतमाला प्रकल्पाच्या पहिल्या टप्प्यात देशभरात 28 रिंग रोड्स, अवरोधाची 125 ठिकाणे आणि वाहतूक कोंडीची 66 ठिकाणे निर्धारित करण्यात आली आहेत. 2017-18 ते 2021-22 अशा पाच वर्षांच्या अवधीत हा प्रकल्प राबविला जाणार आहे. त्यासाठी 5,35,000 कोटी रुपयांची अर्थसंकल्पीय तरतूद निर्धारित करण्यात आली आहे.
रस्ते वाहतूक आणि नौवहन राज्यमंत्री मनसुख मांडवीय यांनी आज राज्यसभेत एका लेखी उत्तरात ही माहिती दिली.
N.Sapre/M.Pange/P.Kor
पेयजल आणि स्वच्छता मंत्रालय
कुंभमेळ्यातील स्वच्छता व्यवस्थेचा उमा भारती यांनी घेतला आढावा; स्वच्छाग्रही सम्मेलनाला केले संबोधित
नवी दिल्ली, 18 जानेवारी 2019
प्रयागराज येथे सुरु असलेल्या कुंभमेळ्यात उत्तम स्वच्छता आणि स्वच्छ भारताबाबत जनजागृती करण्यासाठी करण्यात आलेल्या उपाययोजनांचा केंद्रीय पेयजल आणि स्वच्छता मंत्री उमा भारती यांनी आढावा घेतला. कुंभमेळ्यात स्वच्छता राखण्यासाठी उत्तर प्रदेशातील विविध जिल्ह्यांमधील 1500 स्वच्छाग्रही तैनात करण्यात आले आहेत. शौचालय स्वच्छतेवर देखरेख ठेवणे आणि जनजागृती करण्याचे काम स्वच्छाग्रहींवर सोपवण्यात आले आहे. आयसीटी ॲपवर ही देखरेख ठेवण्यात येत असून या माध्यमातून स्वच्छतेची स्थिती नोंदवली जात आहे. उमा भारती यांनी यावेळी 50 स्वच्छाग्रहींना स्वच्छता कीट वितरित केली तसेच स्वच्छ गाव संकल्पनेवर आधारित एका प्रदर्शनाचे उद्घाटनही केले.
कुंभमेळ्यात खास आयोजित स्वच्छाग्रही सम्मेलनाला उमा भारती यांनी संबोधित केले. कुंभमेळा स्वच्छ आणि सुरक्षित बनवण्यासाठी मेळा आणि जिल्हा प्रशासनाने केलेल्या प्रयत्नांची त्यांनी प्रशंसा केली. गेल्या दोन वर्षात उत्तर प्रदेशातील स्वच्छतेची व्याप्ती 48 टक्क्यांवरुन 100 टक्क्यांवर नेल्याबद्दल त्यांनी उत्तर प्रदेश सरकारचे अभिनंदन केले. स्वच्छतेमध्ये महिलांनी दिलेल्या योगदानाची त्यांनी प्रशंसा केली.
उत्तर प्रदेशचे उपमुख्यमंत्री केशव प्रसाद मौर्य यांनीही स्वच्छाग्रहींच्या कामाची प्रशंसा केली. स्वच्छता हे प्रत्येकाचे कर्तव्य असायला हवे असे ते म्हणाले.
यावर्षी कुंभमेळ्यात 1.22 लाख सार्वजनिक शौचालय आणि 20,000 कचरापेट्या उभारण्यात आल्या आहेत.
N.Sapre/S.Kane/P.Malandkar
(Visitor Counter : 73
संरक्षण मंत्रालय
भारतीय नौदल - बांगलादेश नौदल यांचा बोंगोसागर हा संयुक्त युद्धाभ्यास सुरू
भारतीय नौदल  आणि बांगलादेश नौदल  यांच्यात संयुक्त  बोंगोसागर युद्धाभ्यासाला 24 मे 22 रोजी बांगलादेशातील मोंग्ला बंदरात सुरुवात झाली. हा तिसरा युद्धाभ्यास आहे. बंदरांमधल्या सरावाचा टप्पा 24-25 मे दरम्यान होत आहे आणि त्यानंतरच्या टप्प्यात 26-27 मे पर्यंत बंगाल उपसागराच्या उत्तर भागात सराव केला जाईल.
दोन्ही नौदलांमधील सागरी युद्धसराव आणि मोहिमांच्या व्यापक सहकार्यातून उच्च प्रमाणात परस्पर समन्वय आणि संयुक्त परिचालन कौशल्ये विकसित करणे हा बोंगोसागर युद्धसरावाचा उद्देश आहे.
भारतीय नौदलाचे जहाज कोरा, स्वदेशी बनावटीचे गाईडेड क्षेपणास्त्र कॉर्व्हेट आणि सुमेधा, स्वदेशी बनावटीची गस्ती नौका या सरावात सहभागी होत आहेत. बीएनएस अबू उबैदाह आणि अली हैदर हे दोन्ही गाइडेड क्षेपणास्त्र फ्रिगेट्स बांगलादेश नौदलाचे प्रतिनिधित्व करत आहेत.
सरावाच्या बंदर टप्प्यात व्यावसायिक आणि सामाजिक संवाद आणि मैत्रीपूर्ण क्रीडास्पर्धा समाविष्ट आहेत. याव्यतिरिक्त, समुद्रात सराव आयोजित करण्यावर रणनीतिक पातळीवर नियोजन चर्चा केली जाईल. सरावाचा सागरी टप्पा दोन्ही नौदलाच्या जहाजांना सागरी पृष्ठभागावरील युद्ध कवायती, तोफगोळ्यांचा सराव, नाविक विकास आणि युद्धजन्य परिस्थितीत समन्वित हवाई कारवाईत सहभागी होण्यास मदत करेल.